open-index/open-wikipedia-markdown huggingface dataset:
Святлана Міхайлаўна Герасімовіч

**Святлана Міхайлаўна Герасімовіч** (нар. , в. Вяляцічы Барысаўскага раёна Мінскай вобласці) — беларускі палітык.

## Біяграфія 
Скончыла Беларускі дзяржаўны ўніверсітэт імя У. І. Леніна, філолаг, выкладчык рускай мовы і літаратуры.

Працавала настаўнікам у Карсаковіцкай сярэдняй школе, сакратаром Барысаўскага райкама ЛКСМБ, загадчыкам аддзела прапаганды і агітацыі, загадчыкам ідэалагічнага аддзела Барысаўскага райкама КПБ. Была намеснікам дырэктара па выхаваўчай рабоце Старабарысаўскай сярэдняй школы, загадчыкам аддзела інфармацыі, намеснікам старшыні Барысаўскага райвыканкама, галоўным саветнікам-інспектарам старшыні Мінскага аблвыканкама, начальнікам галоўнага ўпраўлення арганізацыйна-кадравай работы Мінскага аблвыканкама, старшынёй Мінскага абласнога Савета дэпутатаў 25-га і 26-га скліканняў.

Выбіралася членам Савета Рэспублікі Нацыянальнага сходу Рэспублікі Беларусь 5-га і 6-га скліканняў.

## Узнагароды 
Узнагароджана Ганаровай граматай Нацыянальнага сходу Рэспублікі Беларусь, Ганаровай граматай Савета Міністраў Рэспублікі Беларусь, дзвюма ганаровымі граматамі Мінскага аблвыканкама, Ганаровай граматай Савета Міжпарламенцкай Асамблеі дзяржаў — удзельніц Садружнасці Незалежных Дзяржаў, юбілейнымі медалямі «60 год вызвалення Рэспублікі Беларусь ад нямецка-фашысцкіх захопнікаў», «60 гадоў Перамогі ў Вялікай Айчыннай вайне 1941—1945 гг.», «90 год Узброеных Сіл Рэспублікі Беларусь», «65 год вызвалення Рэспублікі Беларусь ад нямецка-фашысцкіх захопнікаў», медалём Выканаўчага камітэта СНД «За супрацоўніцтва».

Катэгорыя:Члены Савета Рэспублікі Нацыянальнага сходу Рэспублікі Беларусь 5-га склікання
Катэгорыя:Члены Савета Рэспублікі Нацыянальнага сходу Рэспублікі Беларусь 6-га склікання
Катэгорыя:Дэпутаты Мінскага абласнога Савета дэпутатаў 25-га склікання
Катэгорыя:Дэпутаты Мінскага абласнога Савета дэпутатаў 26-га склікання
Катэгорыя:Старшыні мясцовых саветаў Беларусі
Юравіцкі сельсавет

**Ю́равіцкі сельсавет**:

* Юравіцкі сельсавет — адміністрацыйна-тэрытарыяльная адзінка ў складзе Калінкавіцкага раёна Гомельскай вобласці
* Юравіцкі сельсавет — былая адміністрацыйна-тэрытарыяльная адзінка ў складзе Полацкага раёна Віцебскай вобласці
* Юравіцкі сельсавет — назва Вензавецкага сельсавета Дзятлаўскага раёна Гродзенскай вобласці ў 1940—1973 гадах
Дзерабуж

**Дзерабуж** () — вёска ў Пачынкаўскім раёне Смаленскай вобласці Расіі. Уваходзіць у склад Стадолішчанскага сельскага паселішча.

## Гісторыя 
25 сакавіка 1918 года згодна з Трэцяй Устаўной граматай Дзерабуж абвяшчалася часткай Беларускай Народнай Рэспублікі. 1 студзеня 1919 года згодна з пастановай I з’езда КП(б) Беларусі яна ўвайшла ў склад Беларускай ССР, аднак 16 студзеня Масква адабрала вёску разам з іншымі этнічна беларускімі тэрыторыямі ў склад РСФСР.

Да 1929 года ў складзе Рослаўскага павета Смаленскай губерні.

1930—1961 года ў складзе Стадолішчанскага раёна Заходняй вобласці (з 1937 года — Смаленскай вобласці).

У гады Вялікай Айчыннай вайны вёска была пад нямецкай акупацыяй з ліпеня 1941 года, вызвалена ў верасні 1943 года..

## Геаграфія 
Праз вёску праходзіць аўтадарога .

## Славутасці 
У 3 км на ўсход ад вёскі каля вусця ракі Стомяць комплекс археалагічных помнікаў:
* Стаянка эпохі неаліту на мысе Стомяці пры ўпадзенні яе ў Асцёр, адносіцца да 3-га тысячагоддзя да н.э.
* Селішча тушамлінскіх плямёнаў на гэтым жа мысе V—VII стагоддзя.
* Гарадзішча XI стагоддзя на правым беразе Стомяці.
* Курганы на абодвух берагах ракі.
## Крыніцы 
Катэгорыя:Населеныя пункты Пачынкаўскага раёна (Смаленская вобласць)
Чыгрынаў

**Чыгрынаў** — прозвішча.

## Вядомыя носьбіты 
* Іван Гаўрылавіч Чыгрынаў (1934—1996) — беларускі пісьменнік, драматург, перакладчык, публіцыст. Народны пісьменнік Беларусі (1994).
* Пётр Гаўрылавіч Чыгрынаў (нар. 1938) — беларускі вучоны. Доктар гістарычных навук (1986), прафесар (1988), заслужаны работнік адукацыі Рэспублікі Беларусь.
* Сяргей Пятровіч Чыгрынаў (нар. 1963) — суддзя Канстытуцыйнага Суда Рэспублікі Беларусь, дацэнт.
Ніна Васільеўна Дударга

**Ніна Васільеўна Дударга** (нар. , Лунінец Брэсцкай вобласці) — беларускі палітык.

## Біяграфія 
Скончыла Маскоўскі ордэна Працоўнага Чырвонага Сцяга інстытут сувязі.

Працавала аператарам сувязі, аператарам па якасці, аператарам АСУ, галоўным эканамістам, намеснікам начальніка Лунінецкага раённага вузла паштовай сувязі.

Начальнік Лунінецкага раённага вузла паштовай сувязі Брэсцкага філіяла рэспубліканскага ўнітарнага прадпрыемства паштовай сувязі «Белпошта».

Выбіралася членам Савета Рэспублікі Нацыянальнага сходу Рэспублікі Беларусь 6-га склікання.

## Узнагароды 
Узнагароджана медалём «За працоўныя заслугі».

Катэгорыя:Члены Савета Рэспублікі Нацыянальнага сходу Рэспублікі Беларусь 6-га склікання
Вольга Васільеўна Леўчанка

**Вольга Васільеўна Леўчанка** (нар. , Пінск Брэсцкай вобласці) — беларускі палітык. Дырэктар — рэдактар камунальнага ўнітарнага інфармацыйнага прадпрыемства «Рэдакцыя газеты „Пінскі веснік“».

## Біяграфія 
Скончыла Беларускі дзяржаўны педагагічны ўніверсітэт імя М. Танка.

Працавала начальнікам аддзела па рабоце з моладдзю, якая вучыцца, і дзіцячымі арганізацыямі, галоўным спецыялістам, начальнікам аддзела па рабоце з пярвічнымі арганізацыямі, выконваючым абавязкі другога сакратара Пінскага гарадскога камітэта грамадскага аб’яднання «Беларускі патрыятычны саюз моладзі», другім сакратаром, выконваючым абавязкі першага сакратара, першым сакратаром Пінскай гарадской арганізацыі грамадскага аб’яднання «Беларускі рэспубліканскі саюз моладзі», начальнікам аддзела па справах моладзі, галоўным спецыялістам аддзела ідэалагічнай работы, культуры і па справах моладзі Пінскага гарвыканкама.

Выбіралася членам Савета Рэспублікі Нацыянальнага сходу Рэспублікі Беларусь 6-га склікання.

Катэгорыя:Члены Савета Рэспублікі Нацыянальнага сходу Рэспублікі Беларусь 6-га склікання
Вышэйшы Гаспадарчы суд Рэспублікі Беларусь

**Вышэйшы Гаспадарчы Суд Рэспублікі Беларусь** (*ВГС РБ*) — судовая ўстанова, якая вырашала ў межах сваіх паўнамоцтваў гаспадарчыя спрэчкі паміж прадпрыемствамі, установамі, арганізацыямі, калгасамі, сумеснымі прадпрыемствамі, дзяржаўнымі і іншымі органамі, а таксама з’яўлялася нагляднай інстанцыяй за рашэннямі гаспадарчых судоў ніжэйшых звёнаў. Арганізацыя, парадак дзейнасці і кампетэнцыя суда былі вызначаны заканадаўствам Рэспублікі Беларусь.

Створаны ў 1991 годзе. У 2006 годзе, Вышэйшы Гаспадарчы суд адмовіў незалежным газетам у распаўсюдзе праз дзяржаўную сетку-манапаліста.

Згодна з Дэкрэтам Прэзідэнта Рэспублікі Беларусь ад 29 лістапада 2013 года № 529, 1 студзеня 2014 года Вышэйшы Гаспадарчы Суд Рэспублікі Беларусь скасоўваўся. Большасць супрацоўнікаў гэтай установы ўвайшла ў склад Калегіі Вярхоўнага Суда Рэспублікі Беларусь

## Задачы 
Асноўнымі задачамі Вышэйшага Гаспадарчага суда была абарона правоў і інатрэсаў арганізацый, захаванне законнасці ў эканамічных адносінах; забеспячэнне аднолькавага і правільнага выкарыстання заканадаўства пры вырашэнні гаспадарчых спрэчак.

## Паўнамоцтвы 
Паводле закона Вышэйшы Гаспадарчы суд меў паўнамоцтвы на:
* разгляд спраў па першай інстанцыі, у парадку нагляду і касавання ды па зноў выяўленых абставінах;
* запыт у Канстытуцыйны Суд заключэння аб адпаведнасці заканадаўства Канстытуцыі і іншаму заканадаўству вышэйшага парадку;
* вывучэнне, абагульненне і тлумачэнне ўжыцця заканадаўства аб прадпрымальніцтве;
* нагляд за выкананнем гаспадарчымі судамі пастановаў Пленума ВГС;
* дапамога судздзям гаспадарчых судоў ва ўжыцці законаў;
* прапанову змены заканадаўства аб прадпрымальніцтве;
* прыём справаздач судздзяў аб дзейнасці гаспадарчых судоў і праверка іх супрацоўнікаў сумесна з Міністэрствам юстыцыі;
* вядзенне падлікаў у гаспадарчых судах;
* забеспячэнне гаспадарчых судоў супрацоўнікамі сумесна з Міністэрствам юстыцыі;
* супрацу з замежнымі судамі і міжнароднымі арганізацыямі.

## Склад 
Вышэйшы Гаспадарчы суд складаўся з 16 суддзяў, якія прызначаліся прэзідэнтам Рэспублікі Беларусь па ўзгадненні з Саветам Рэспублікі Нацыянальнага сходу Рэспублікі Беларусь.

## Старшыні Вышэйшага Гаспадарчага суда 
* Уладзімір Васілевіч Бойка (чэрвень 1991 — кастрычнік 2001)
* Віктар Сяргеевіч Камянкоў (кастрычнік 2001 — 14 чэрвеня 2013)

## Літаратура 
* 

Катэгорыя:Суды Беларусі
Катэгорыя:Суды паводле алфавіта
Катэгорыя:З’явіліся ў 1991 годзе
Катэгорыя:Зніклі ў 2014 годзе
Аляксей Дзмітрыевіч Вінаградаў

**Аляксей Дзмітрыевіч Вінаградаў** (, в. Брусна Адоеўскага раёна Тульскай вобласці — , Люблін, Польшча) — удзельнік Вялікай Айчыннай вайны, Герой Савецкага Саюза (1944).

## Біяграфія 
. Мемарыял 8-ай танкавай дывізіі, памятная дошка]]

Скончыў у 1934 годзе сем класаў Адоеўскай сярэдняй школы, паступіў у Тульскі індустрыяльна-механічны тэхнікум. Пасля яго заканчэння ў 1938 годзе працаваў тэхнолагам на Тульскім зброевым заводзе. Працу сумяшчаў з заняткамі ў Тульскім аэраклубе, які скончыў у 1939 годзе. У кастрычніку 1939 года быў прызваны ў армію Тульскім гарваенкаматам. Служыў у марской авіяцыі, удзельнічаў у савецка-фінляндскай вайне 1939—1940 гадоў. Быў накіраваны ў ваенную авіяцыйную школу лётчыкаў. У 1941 годзе быў пераведзены ў Пушкінскае танкавае вучылішча, якое скончыў у 1942 годзе.

У час Вялікай Айчыннай вайны ў дзеючай арміі з 10 мая 1944 года. Змагаўся на 1-м Беларускім фронце ў 60-й гвардзейскай танкавай брыгадзе.

З 18 ліпеня 1944 года ў складзе 8-га гвардзейскага танкавага корпуса 2-й танкавай арміі браў удзел у Люблін-Брэсцкай наступальнай аперацыі. Вызначыўся ў баях на подступах да горада Люблін пры штурме.

Указам Прэзідыума Вярхоўнага Савета СССР ад 26 верасня 1944 года гвардыі лейтэнанту Аляксею Вінаградаву прысвоена званне Героя Савецкага Саюза з уручэннем ордэна Леніна і медаля «Залатая Зорка» (пасмяротна).

## Літаратура 
* Герои Советского Союза: Краткий биографический словарь / Пред. ред. коллегии И. Н. Шкадов — М.: Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс., Рег. № в РКП 87-95382.

## Спасылкі 
* 

Катэгорыя:Нарадзіліся ў Тульскай вобласці
Катэгорыя:Удзельнікі савецка-фінскай вайны
Катэгорыя:Загінулі ў баях Вялікай Айчыннай вайны
Катэгорыя:Лейтэнанты СССР
Ала Мікалаеўна Бодак

**Ала Мікалаеўна Бодак** (нар. , Роўна, УССР) — беларускі палітык, суддзя Канстытуцыйнага Суда Рэспублікі Беларусь (з 2019). Кандыдат юрыдычных навук, дацэнт.

## Біяграфія 
Нарадзілася 30 жніўня 1967 года ў Роўна.

Скончыла Беларускі дзяржаўны ўніверсітэт імя У. І. Леніна, Акадэмію кіравання пры Прэзідэнце Рэспублікі Беларусь.

Працавала старшым кансультантам, кансультантам 2 катэгорыі ўпраўлення законапраектных работ Міністэрства юстыцыі Рэспублікі Беларусь, кансультантам 1 катэгорыі, вядучым спецыялістам, галоўным спецыялістам аддзела заканадаўства аб сацыяльна-культурным будаўніцтве ўпраўлення заканадаўства аб дзяржаўным і сацыяльным будаўніцтве Міністэрства юстыцыі Рэспублікі Беларусь, намеснікам начальніка ўпраўлення — начальнікам аддзела заканадаўства аб сацыяльна-культурным будаўніцтве ўпраўлення заканадаўства аб сацыяльна-культурным будаўніцтве, начальнікам упраўлення заканадаўства аб дзяржаўным і сацыяльным будаўніцтве Міністэрства юстыцыі Рэспублікі Беларусь, начальнікам упраўлення заканадаўства аб дзяржаўным, сацыяльным будаўніцтве і забеспячэнні асноўных правоў і свабод грамадзян Міністэрства юстыцыі Рэспублікі Беларусь, выконваючым абавязкі дырэктара, дырэктарам Дэпартамента нарматворчай дзейнасці Міністэрства юстыцыі Рэспублікі Беларусь, начальнікам галоўнага ўпраўлення нарматворчай дзейнасці ў сферы дзяржаўнага будаўніцтва Міністэрства юстыцыі Рэспублікі Беларусь.

З 9 студзеня 2009 года па 13 кастрычніка 2016 года працавала намеснікам Міністра юстыцыі Рэспублікі Беларусь.

Выбіралася членам Савета Рэспублікі Нацыянальнага сходу Рэспублікі Беларусь 6-га склікання.

З сакавіка 2019 года — суддзя Канстытуцыйнага Суда Рэспублікі Беларусь.

Унесеная ў санкцыйныя спісы краін Балтыі.

Катэгорыя:Члены Савета Рэспублікі Нацыянальнага сходу Рэспублікі Беларусь 6-га склікання
Катэгорыя:Суддзі Канстытуцыйнага суда Рэспублікі Беларусь
Катэгорыя:Юрысты Беларусі
Катэгорыя:Намеснікі міністра юстыцыі Рэспублікі Беларусь
ГК Віцязь-Леон

**«Віцязь-Леон»** — беларускі гандбольны клуб. Заснаваны ў 2012 годзе.

## Гісторыя 
У сезоне 2013/2014 клуб пачаў выступаць пад назвай «Віцязь-РДВАР».

У сезонах 2013/2014 і 2015/2016 выступаў у Балтыйскай лізе.

У снежні 2019 года «Віцязь» заключыў партнёрскае пагадненне з букмекерскай канторай «LEON» і са студзеня 2020 года змяніў назву каманды на «Віцязь-Леон».

30 верасня 2020 года клуб адмовіўся праводзіць матч чэмпіянату Беларусі з ГК «Машэка-Універсітэт-ЦАР», па прычыне арышту баскетбалісткі Алены Леўчанка. Як растлумачылі ў камандзе, арышт Леўчанка яны лічаць незаконным і пратэстуюць супраць ціску на грамадзян Беларусі. 1 кастрычніка Беларуская федэрацыя гандбола зняла клуб «Віцязь» з чэмпіянату на сумесным пасяджэнні спартыўна-тэхнічнай і галоўнай судзейскай камісій па пытанні няяўкі каманды на матч.

## Назвы 
* Віцязь (2012—2013)
* Віцязь-РДВАР (2013—2019)
* Віцязь-Леон (з 2020)

## Статыстыка выступаў 
## Галоўныя трэнеры 
* Аляксандр Жыркевіч
* Канстанцін Якаўлеў
* Андрэй Барвіюк


Катэгорыя:Спартыўныя клубы, заснаваныя ў 2012 годзе
Катэгорыя:2012 год у Мінску
Прыродазнаўчы ўніверсітэт у Любліне

**Прыродазнаўчы ўніверсітэт у Любліне** () — польская дзяржаўная вышэйшая навучальная ўстанова са статусам універсітэта і спецыялізацыяй у сферы тэхнічных і прыродазнаўчых навук, якая знаходзіцца ў Любліне.

## Гісторыя 
Вытокі вучэльні ўзыходзяць да 1944 года, калі ў рамках Універсітэта Марыі Складоўскай-Кюры былі створаны першыя чатыры факультэты: медыцынскі, прыродазнаўчы, сельскагаспадарчы і ветэрынарны. Сярод гэтых факультэтаў у 1953 годзе пачаў працаваць заатэхнічны факультэт.

У 1955 годзе на хвалі стварэння новых вышэйшых навучальных устаноў тагачасны рэктар Універсітэта Марыі Складоўскай-Кюры прафесар Багдан Дабжанскі атрымаў загад аб стварэнні з сельскагаспадарчага, ветэрынарнага і заатэхнічнага факультэтаў асобнай вучэбна-навуковай адзінкі. Савет Міністраў ПНР пастановай ад 6 жніўня 1955 года стварыў Вышэйшую сельскагаспадарчую школу ў Любліне. Яе першым рэктарам стаў прафесар Багдан Дабжанскі.                

Развіццё вучэльні прывяло да стварэння яшчэ двух факультэтаў ў 1970-х гадах: садаводства (з 2010 года — садаводства і ландшафтнай архітэктуры) і сельскагаспадарчай тэхнікі (з 2003 года — інжынерыі вытворчасці). Пастановай Савета Міністраў ПНР ад 23 верасня 1972 года вучэльне была прысвоена новая назва. З тых часоў, больш за 35 гадоў, яна існавала як сельскагаспадарчая акадэмія ў Любліне.

У 2008 годзе Сейм Польшчы прагаласаваў за наданне новых назваў некаторым вучэльням. Урачыстае перайменаванне ва Універсітэт прыродазнаўства ў Любліне адбылося 17 красавіка 2008 года.

У XXI стагоддзі ўніверсітэт пашырыў сваю навукова-даследчую інфраструктуру, у тым ліку выкарыстоўваючы сродкі ЕС. У 2012 годзе быў узведзены будынак галоўнай бібліятэкі, праз год – інавацыйны цэнтр укаранення новых тэхналогій і тэхналогій у сельскай гаспадарцы, а ў 2015 годзе – інавацыйны цэнтр паталогіі і тэрапіі жывёл. 

## Факультэты 
* Аграбіяінжынерыі
* Ветэрынарнай медыцыны
* Навук аб жывёлах і біягаспадарцы
* Садаводства і ландшафтнай архітэктуры
* Біялогіі навакольнага асяроддзя
* Інжынерыі вытворчасці
* Навук аб харчаванні і біятэхналогій

## Спасылкі 
* Афіцыйная інтэрнэт-старонка ўніверсітэта

Катэгорыя:Навучальныя ўстановы з польскай мовай навучання
Катэгорыя:Люблін
Катэгорыя:1955 год у Польшчы
Катэгорыя:Універсітэты Польшчы
Прыродазнаўчы ўніверсітэт ва Уроцлаве

**Прыродазнаўчы ўніверсітэт ва Уроцлаве** () — польская дзяржаўная вышэйшая навучальная ўстанова са статусам універсітэта і спецыялізацыяй у сферы тэхнічных і прыродазнаўчых навук, якая знаходзіцца ва Уроцлаве.

## Агульная характарыстыка 
Утвораны як самастойная вышэйшая навучальная ўстанова ў 1951 годзе як Вышэйшая сельскагаспадарчая школа, у 1972-2006 гадах функцыянаваў як сельскагаспадарчая акадэмія. 

Сёння гэта адзін з лепшых спецыялізаваных універсітэтаў у Польшчы, займае другое месца ў краіне па колькасці атрыманых патэнтаў. У рэйтынгу польскіх дзяржаўных універсітэтаў, які праводзіцца штогод выданнямі "Рэч Паспалітая" і "Перспектыва", універсітэт знаходзіцца на другім месцы ў групе прыродазнаўчых і сельскагаспадарчых ВНУ.

## Факультэты 
* Біялогіі і жывёлагадоўлі
* Інжынерыі навакольнага асяроддзя і геадэзіі
* Ветэрынарнай медыцыны
* Біятэхналогій і навук аб харчаванні
* Прыродазнаўча-тэхналагічны

## Спасылкі 
* Афіцыйная інтэрнэт-старонка ўніверсітэта

Катэгорыя:Навучальныя ўстановы з польскай мовай навучання
Катэгорыя:Уроцлаў
Катэгорыя:1951 год у Польшчы
Катэгорыя:Універсітэты Польшчы
Лысаўка (Пачынкаўскі раён)

**Лысаўка** () — вёска ў Пачынкаўскім раёне Смаленскай вобласці Расіі. Уваходзіць у склад Стадолішчанскага сельскага паселішча.

## Гісторыя 
25 сакавіка 1918 года згодна з Трэцяй Устаўной граматай Лысаўка абвяшчалася часткай Беларускай Народнай Рэспублікі. 1 студзеня 1919 года згодна з пастановай I з’езда КП(б) Беларусі яна ўвайшла ў склад Беларускай ССР, аднак 16 студзеня Масква адабрала вёску разам з іншымі этнічна беларускімі тэрыторыямі ў склад РСФСР.

Да 1929 года ў складзе Рослаўскага павета Смаленскай губерні.

1930—1961 года ў складзе Стадолішчанскага раёна Заходняй вобласці (з 1937 года — Смаленскай вобласці).

У гады Вялікай Айчыннай вайны вёска была пад нямецкай акупацыяй з ліпеня 1941 года, вызвалена ў верасні 1943 года..

## Геаграфія 
Праз вёску праходзіць аўтадарога .

## Крыніцы 
Катэгорыя:Населеныя пункты Пачынкаўскага раёна (Смаленская вобласць)
Свабоднае аб’яднанне спартсменаў Беларусі

**Свабоднае аб’яднанне спартсменаў Беларусі** — грамадская арганізацыя спартсменаў, створаная ў Беларусі ў верасні 2020 года.

## Гісторыя 
Арганізацыя ўзнікла ў час пратэстаў у Беларусі пасля прэзідэнцкіх выбараў, што прайшлі 9 жніўня 2020 года. Аб’яднала спартсменаў, якія патрабуюць правесці паўторныя выбары прэзідэнта Беларусі, вызваліць усіх палітычных зняволеных і ўсіх затрыманых падчас дэманстрацый, правесці праверкі законнасці дзеянняў праваахоўнікаў, выявіць і пакараць вінаватых у збіцці і здзеках над затрыманымі грамадзянамі.

30 верасня 2020 года Ленінскі суд г. Мінска асудзіў Алену Леўчанка на 15 сутак адміністрацыйнага арышту за «актыўны ўдзел у несанкцыянаваным вулічным шэсці» 23 жніўня, на якім «публічна выказвала патрабаванні правядзення сумленных выбараў» і «удзел у несанкцыянаваным вулічным шэсці без адпаведнага дазволу Мінгарвыканкама ў мэтах публічнага выказвання свайго патрабавання правядзення сумленных выбараў у Рэспубліцы Беларусь» (27 верасня).

У верасні 2022 года КДБ абвясціў аб’яднанне экстрэмісцкім фарміраваннем.

## Вядомыя спартсмены—члены аб’яднання 
* Сцяпан Папоў — чэмпіён свету (2013) і двойчы Еўропы (2011 і 2015), першых Еўрапейскіх гульняў, заслужаны майстар спорту Беларусі, лаўрэат публічнага конкурсу «Трыумф. Героям спорту», уладальнік міжнароднай узнагароды Fair Play;
* Алена Леўчанка — майстар спорту міжнароднага класа, бронзавы прызёр чэмпіянату Еўропы (2007). Чэмпіён Заходняй Канферэнцыі Жаночага NBA (WNBA). Лепшая цэнтравая чэмпіянату свету 2010 года. Фіналістка WNBA. Удзельніца дзвюх алімпіяд;
* Аляксандра Герасіменя — трохразовы прызёр Алімпійскіх гульняў (2012, 2016), неаднаразовая чэмпіёнка свету і Еўропы;
* Мікіта Мешчаракоў — член нацыянальнай каманды па баскетболе 3×3, прызёр Еўрапейскіх гульняў, васьміразовы чэмпіён Беларусі па баскетболе;
* Ягор Мешчаракоў — майстар спорту, чэмпіён Еўропы U-22 1994 годзе, чэмпіён Беларусі і Украіны, віцэ чэмпіён Расіі, гулец Нацыянальнай зборнай РБ 1995—2012, лепшы гулец Беларусі 1998 2001, 2002, 2008, 2009 гадоў;
* Артур Удрыс — член нацыянальнай зборнай па валейболе, бронзавы прызёр клубнага чэмпіянату свету, расійскай суперлігі, кубка Паўднёвай Карэі, кубка і чэмпіянату Катара, трохразовы чэмпіён Беларусі;
* Надзея Астапчук — чэмпіёнка свету і Еўропы па лёгкай атлетыцы (штурханне ядра);
* Кацярына Сныціна — капітан нацыянальнай каманды Беларусі па баскетболе, бронзавы прызёр чэмпіянату Еўропы, удзельнік двух Алімпійскіх гульняў.
* Канстанцін Якаўлеў — беларускі гандбольны трэнер.

Катэгорыя:Арганізацыі, заснаваныя ў 2020 годзе
Катэгорыя:Грамадскія арганізацыі Беларусі
Катэгорыя:Спорт у Беларусі
Прыродазнаўчы ўніверсітэт у Познані

**Прыродазнаўчы ўніверсітэт у Познані** () — польская дзяржаўная вышэйшая навучальная ўстанова са статусам універсітэта і спецыялізацыяй у сферы тэхнічных і прыродазнаўчых навук, якая знаходзіцца ў Познані.

## Гісторыя 
Вытокі ўніверсітэта сягаюць у 1870 год, калі стараннямі Аўгуста Цяшкоўскага пад Познанню была створана вышэйшая сельскагаспадарчая школа. Яна была адзінай польскай вышэйшай школай на польскіх землях на тэрыторыі Прусіі. Установа існавала ўсяго сем гадоў і была ліквідаваная ўказам прускага канцлера Бісмарка.

Калі яшчэ ў 1919 годзе, падчас баёў Вялікапольскага паўстання, пачаў сваю дзейнасць універсітэт, названы першапачаткова Wszechnicą Piastowska, а потым Пазнаньскім універсітэтам, яго неад'емнай часткай быў аграрна-лясны факультэт. Заняткі на факультэце пачаліся ўжо ў кастрычніку 1919 года. Тады ж быў заснаваны дэндралагічны сад. Пасля Другой сусветнай вайны, у 1949 годзе, знаходзячыся ў структурах Пазнаньскага ўніверсітэта, быў створаны сельскагаспадарчы факультэт з садаводчым аддзяленнем і лясны факультэт.

У 1951 годзе па распараджэнні Савета Міністраў ПНР адбылося яго аддзяленне ад універсітэта. Новая ВНУ атрымала назву Вышэйшай сельскагаспадарчай школы. Былі створаны наступныя факультэты: зоатэхнічны (1951), тэхналогіі драўніны (1954), садаводства (1956), тэхналогій аграрна-харчовай прамысловасці (1962), меліярацыі (1970) і эканоміка-сацыяльны (2007). 

У 1972 годзе вучэльню перайменавалі ў сельскагаспадарчую акадэмію, а ў 1996 годзе ёй надалі імя А. Цяшкоўскага. Законам ад 7 лютага 2008 года ўніверсітэту была нададзена сучасная назва.

## Структура 
У структуры ўніверсітэта функцыянуе:
* шэсць факультэтаў: сельскай гаспадаркі, садоўніцтва і біяінжынерыі, лясной гаспадаркі і тэхналогій драўніны, ветэрынарнай медыцыны і навук аб жывёлах, навук аб ежы і харчаванні, экалагічнай інжынерыі і машынабудавання, эканамічны;
* два агульнаўніверсітэцкія навучальныя падраздзяленні: цэнтр замежных моў і цэнтр фізічнай культуры;
* бібліятэка і навуковы інфармацыйны цэнтр;
* выдавецтва універсітэта;
* цэнтр інавацый і трансферу тэхналогій;
* цэнтр бесперапыннай адукацыі;
* цэнтр падтрымкі і развіцця;
* цэнтр электроннага навучання;
* дзесяць эксперыментальных устаноў;
* рэктарат і цэнтральная адміністрацыя;
* група прыродазнаўчых школ у Познані.
Навуковую і адукацыйную дзейнасць ажыццяўляюць інстытуты і кафедры.

## Спасылкі 
* Афіцыйная інтэрнэт-старонка ўніверсітэта

Катэгорыя:Навучальныя ўстановы з польскай мовай навучання
Катэгорыя:Познань
Катэгорыя:1951 год у Польшчы
Катэгорыя:Універсітэты Польшчы
Шанталава

**Шанталава** () — вёска (былое *сяльцо*) ў Пачынкаўскім раёне Смаленскай вобласці Расіі. Уваходзіць у склад Стадолішчанскага сельскага паселішча.

## Гісторыя 
У пачатку XVIII стагоддзя князем Друцкім-Сакалінскі М.І заснавана сядзіба Шанталава. У 1892 годзе ў нашчадкаў князя сядзібу выкупіў сын вядомага рускага паэта і пісьменніка Пляшчэеў А. М. і пасяліўся ў ім. 10 кастрычніка 1893 года Пляшчэеў адкрывае ў маёнтку сельскагаспадарчую школу. У 1901 годзе школа была прадстаўлена на сусветнай выставе ў Парыжы.

У 1918 г. маёнтак быў нацыяналізаваны і на яго базе створаны саўгас.

Да 1929 года ў складзе Рослаўскага павета Смаленскай губерні.

У 1930 г. у сядзібе быў адкрыты сельскагаспадарчы тэхнікум (з 1969 г. — саўгас-теникум). Рыхтуе аграномаў, аграхіміка і заатэхнікаў.

1930—1961 года ў складзе Стадолішчанскага раёна Заходняй вобласці (з 1937 года — Смаленскай вобласці).

У гады Вялікай Айчыннай вайны вёска была пад нямецкай акупацыяй з ліпеня 1941 года, вызвалена ў верасні 1943 года..

## Геаграфія 
Праз вёску праходзіць аўтадарога . Ля вёскі працякае рака Стомяць.

## Крыніцы 
Катэгорыя:Населеныя пункты Пачынкаўскага раёна (Смаленская вобласць)
Карабахскі дыялект

**Карабахскі дыялект** (), таксама **Арцахскі дыялект** () — старажытны ўсходнеармянскі дыялект, адзін з самых распаўсюджаных дыялектаў армянскай мовы, з унікальнай фанетычнай і сінтаксічнай структурай. На гэтым дыялекце цяпер размаўляюць не толькі жыхары Нагорнага Карабаха, але і вялікая частка насельніцтва Зангезура (Сюніка) Рэспублікі Арменія.
 не ўсе рэгіёны Азербайджана, дзе выкарыстоўваўся карабахскі дыялект, мелі армянскую большасць насельніцтва)]]
На дыялекце размаўляла большасць армян, якія пражывалі ў савецкім Азербайджане, асабліва ў гарадах Баку і Кіравабадзе (Гянджа).

Па меры абвастрэння карабахскай вайны армяне Азербайджана былі вымушаныя пакінуць свае дамы. Сёння большасць эмігрантаў і бежанцаў з Азербайджана пражывае ў Арменіі і Расіі, дзе разам са стандартнай армянскай і рускай мовамі часам размаўляюць і на карабахскім дыялекце.

Дыялект меў вялікае ўздзеянне на фармаванне бакінскай гаворкі армянскай мовы. У дыялекце шмат субдыялектаў, якія істотна адрозніваюцца адзін ад аднаго.

## Гл. таксама 
* Армянская мова
* Карабах
* Карабахскі канфлікт
* Карабахская вайна

Катэгорыя:Армянская мова
Катэгорыя:Дыялекты
Мікалай Акімавіч Новікаў

**Мікалай Акімавіч Новікаў** (, в. Пазнякова, Мурамскі павет, Уладзімірская губерня, Расійская імперыя (цяпер — Гарадская акруга Навашынская, , Расія — ) — савецкі партыйны і дзяржаўны дзеяч.

## Біяграфія 
У 1927—1933 гадах і ў 1936—1937 гадах на камсамольскай і прафсаюзнай рабоце ў Горкаўскай вобласці. Працаваў сакратаром Віцебскага абкама ЛКСМБ, першым сакратаром РК КП(б)Б. З верасня 1941 года на фронце. У партызанах з мая 1942 года, у кастрычніку 1942 — красавіку 1943 года камісар 3-й Беларускай партызанскай брыгады, адначасова ў жніўні 1942 — маі 1943 года першы сакратар Полацкага падпольнага РК КП(б)Б. З 1944 года — першы сакратар Полацкага райкама КП(б)Б, з 1945 года — сакратар гаркама партыі, загадчык аддзела Полацкага абкама КП(б)Б.

## Узнагароды 
Узнагароджаны 3 ордэнамі, медалямі.

## Літаратура 
* Арганізатары і кіраўнікі падполля і партызанскага руху // Памяць: Гісторыка-дакументальная хроніка Полацкага раёна / Рэдкал.: І. Б. Каросцік і інш.; Уклад. С. С. Чарняўская; Маст. Э. Э. Жакевіч. — Мінск: Вышэйшая школа, 1999. — 699, [2] с.: іл. — С. 200. — ISBN 985-06-0447-6.

Катэгорыя:Члены КПСС
Катэгорыя:Нарадзіліся ў Ніжагародскай вобласці
Катэгорыя:Партызаны Вялікай Айчыннай вайны
Катэгорыя:Першыя сакратары райкамаў КПБ
Лос-Анджэлес (акруга)

**Акруга Лос-Анджэлес** () — акруга штата Каліфорнія, ЗША. Адміністрацыйны цэнтр акругі — горад Лос-Анджэлес.

## Геаграфія 
Акруга Лос-Анджэлес размешчана на ўзбярэжжы Ціхага акіяна. У склад акругі уваходзяць астравы Сан-Клементэ Санта-Каталіна, якія належаць да архіпелага астравоў Чанел каля Ціхаакіянскага ўзбярэжжа.

Плошча акругі складае 12 310 км², з іх 10 510 км² (85 %) — суша, а 1 790 км² (15 %) — вада.

## Гісторыя 
Акруга Лос-Анджэлес заснавана 18 лютага 1850 года. У 1851 і 1852 гадах акруга Лос-Анджэлес цягнулася ад узбярэжжа да лініі штата Невада. Па меры павелічэння колькасці насельніцтва часткі акругі Лос-Анджэлес былі аддзелены для арганізацыі акругі Сан-Бернардына ў 1853, акругі Керн у 1866 і акругі Аранж у 1889 годзе.

## Дэмаграфія 
Паводле перапісу 2010 года ў акрузе Лос-Анджэлес жылі 9818605 чалавек. Гэта самая населеная акруга ЗША.

Большая частка насельніцтва жыве на поўдні і паўднёвым захадзе акругі Лос-Анджэлес, асноўныя населеныя пункты знаходзяцца ў басейне Лос-Анджэлеса, даліне Сан-Фернанда і даліне Сан-Габрыэль. Іншыя населеныя пункты знаходзяцца ў далінах Санта-Кларыта, Памона, Крэсцэнта і даліне Антылопы.

### Рэлігія 
Па стане на 2000 год у графстве налічваецца звыш 1700 хрысціянскіх цэркваў, 202 яўрэйскія сінагогі, 145 будысцкіх храмаў, 48 ісламскіх мячэцяў, 44 бахайскія цэнтры, 37 індуісцкіх храмаў, 28 цэркваў і стыпендый Тэнрыкё, 16 сінтаісцкіх цэнтраў і 14 сікхскіх гурдвараў.

Рымска-каталіцкая архідыяцэзія Лос-Анджэлеса налічвае прыблізна 5 мільёнаў членаў і з’яўляецца найбуйнейшай у ЗША.

### Расавы склад насельніцтва 
У акруге пражывае вялікая колькасць азіяцкіх амерыканцаў. Самыя буйныя азіяцкія групы ў акрузе Лос-Анджэлес — 4,0 % кітайцаў, 3,3 % філіпінцаў, 2,2 % карэйцаў, 1,0 % японцаў, 0,9 % в’етнамцаў, 0,8 % індыйцаў і 0,3 % камбаджыйцаў.

## Гарады 
У акрузе Лос-Анджэлес 88 гарадоў. Самыя густанаселеныя:

Катэгорыя:З’явіліся ў 1850 годзе
Катэгорыя:Акругі Каліфорніі
Фёдар Амосавіч Дронаў

**Фёдар Амосавіч Дро́наў** ( — ) — вучоны-эканаміст, доктар эканамічных навук (1976), прафесар (1979), член-карэспандэнт Акадэміі навук БССР (1986), Заслужаны эканаміст БССР (1985).

## Біяграфія 
Нарадзіўся ў горадзе Крэмэнчук Палтаўскай губерні УССР (сучасны адміністрацыйны цэнтр Крэмэнчуцкага раёна Палтаўскай вобласці Украіны). Удзельнік Вялікай Айчыннай вайны з 1943 года. У 1954 годзе скончыў Ленінградскі фінансава-эканамічны інстытут, у 1963 годзе — аспірантуру пры Інстытуце эканомікі Акадэміі навук БССР. З 1964 года займаў пасаду загадчыка сектара агульных праблем эфектыўнасці капітальных укладанняў Інстытута эканомікі, у 1968—1978 гадах намесніка дырэктара па навуковай рабоце і адначасова загадчыка сектара эканомікі навукова-тэхнічнага прагрэсу.

Сярод апублікаванага:
* Эффективность использования основных фондов промышленности. — Мн.: Наука и техника, 1966.
* Хозяйственная реформа и экономические стимулы эффективного использования основных фондов / Ф. А. Дронов, О. Н. Пашкевич, Э. И. Петрович; Белорусский научно-исследовательский институт научно-технической информации и технико-экономических исследований Госплана БССР. — Мн. 1969.
* Научно-технический прогресс и проблемы ускорения экономического роста / Ф. А. Дронов; ред. Ф. Т. Землянский; АН БССР, Ин-т экономики. — Мн.: Наука и техника, 1979.
* Экономические основы ускорения научно-технического прогресса / Ф. А. Дронов, А. Н. Дичковский, Т. Б. Образкова и др.; Под ред. В. П. Александровой. — Мн.: Наука и техника, 1980.
* Мясной подкомплекс в системе агропромышленного комплекса: [для системы Госагропрома СССР] / Ф. А. Дронов, К. А. Иванов. — Москва: Агропромиздат, 1986.

## Узнагароды 
* Ордэн Чырвонай Зоркі
* Ордэн Айчыннай вайны I ступені
* Медаль «За перамогу над Германіяй у Вялікай Айчыннай вайне 1941—1945 гг.»

## Літаратура 
* 

## Спасылкі 
* Фёдар Амосавіч Дронаў у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 
* Дронов Фёдор Амосович // Портал ЭКОНОМИКА.BY
* 
* Дронов Фёдор Амосович // Музейный комплекс «Дорога памяти» 
* Память народа — электронный банк документов периода Великой Отечественной войны

Катэгорыя:Выпускнікі Санкт-Пецярбургскага ўніверсітэта эканомікі і фінансаў
Катэгорыя:Эканамісты СССР
Катэгорыя:Эканамісты Беларусі
Катэгорыя:Удзельнікі Вялікай Айчыннай вайны
Катэгорыя:Афіцэры СССР
Катэгорыя:Супрацоўнікі Нацыянальнай акадэміі навук Беларусі
Катэгорыя:Члены-карэспандэнты АН БССР
Васіль Барысавіч Раманоўскі

**Васіль Барысавіч Раманоўскі** (нар. , Баранавічы Брэсцкай вобласці) — беларускі ўрач і палітык.

## Біяграфія 
Скончыў Гродзенскі дзяржаўны медыцынскі інстытут, Беларускую медыцынскую акадэмію паслядыпломнай адукацыі.

Працаваў урачом-інтэрнам, урачом-тэрапеўтам кардыялагічнага аддзялення Баранавіцкай гарадской бальніцы, загадчыкам рэўматалагічнага аддзялення, загадчыкам першага тэрапеўтычнага аддзялення Баранавіцкага гарадскога тэрытарыяльнага медыцынскага аб’яднання № 1, загадчыкам рэўматалагічнага аддзялення, загадчыкам нефралагічнага аддзялення дзяржаўнай лячэбна-прафілактычнай установы «Баранавіцкая гарадская бальніца», загадчыкам Баранавіцкай гарадской станцыі пералівання крыві, галоўным урачом установы аховы здароўя «Баранавіцкая гарадская бальніца».

Галоўны ўрач установы аховы здароўя «Баранавіцкая цэнтральная паліклініка».

Выбіраўся членам Савета Рэспублікі Нацыянальнага сходу Рэспублікі Беларусь 6-га склікання.

Катэгорыя:Тэрапеўты Беларусі
Катэгорыя:Рэўматолагі Беларусі
Катэгорыя:Члены Савета Рэспублікі Нацыянальнага сходу Рэспублікі Беларусь 6-га склікання
Катэгорыя:Дэпутаты Баранавіцкага гарадскога Савета дэпутатаў
Катэгорыя:Дэпутаты мясцовых саветаў Беларусі 28-га склікання
Васіль Пятровіч Маркевіч

**Васіль Пятровіч Маркевіч** (нар. , в. Рудаўка, Слонімскі раён, Гродзенская вобласць) — беларускі гаспадарчы і палітычны дзеяч. Генеральны дырэктар ААТ «Птушкафабрыка „Дружба“» (2003—2022).

## Біяграфія 
Скончыў Гродзенскі сельскагаспадарчы інстытут па спецыяльнасці «заатэхнія». Служыў у Савецкай арміі.

З 1980 года працаваў на бройлернай птушкафабрыцы «Дружба» Баранавіцкага раёна агентам-экспедытарам, брыгадзірам, начальнікам бройлернага цэха, начальнікам цэха бацькоўскага статку і рамонтнага маладняку, выканаўцам абавязкаў галоўнага заатэхніка — намесніка дырэктара, намеснікам дырэктара — галоўным заатэхнікам, выконваючым абавязкі дырэктара, дырэктарам.

У 2003 годзе прызначаны генеральным дырэктарам адкрытага акцыянернага таварыства «Птушкафабрыка „Дружба“» Баранавіцкага раёна. Зняты з пасады ў жніўні 2022 года.

Выбіраўся дэпутатам Баранавіцкага раённага Савета дэпутатаў 26 і 27-га скліканняў і дэпутатам Брэсцкага абласнога Савета дэпутатаў 26 і 27-га скліканняў.

Член Савета Рэспублікі Нацыянальнага сходу Рэспублікі Беларусь 6-га і 7-га скліканняў ад Брэсцкай вобласці. Уваходзіў у пастаянную камісію па эканоміцы, бюджэце і фінансах. Паўнамоцтвы члена Савета Рэспублікі былі спынены ў кастрычніку 2022 года.

## Узнагароды і званні 
* Медаль «За працоўныя заслугі» (15 мая 2008).
* Заслужаны работнік сельскай гаспадаркі Рэспублікі Беларусь (4 верасня 2013). 
* Ордэн Працоўнай Славы (26 лютага 2021).
* Ганаровы грамадзянін Баранавіцкага раёна.
* Нагрудны знак «За заслугі ў сельскай гаспадарцы».
* Падзякі Прэзідэнта Рэспублікі Беларусь, Міністра сельскай гаспадаркі і харчавання Рэспублікі Беларусь.
* Ганаровыя граматы Нацыянальнага сходу Рэспублікі Беларусь, Міністра сельскай гаспадаркі і харчавання Рэспублікі Беларусь, рэспубліканскага аб’яднання «Белптушкапрам», камітэта па сельскай гаспадарцы і харчаванні Брэсцкага аблвыканкама.

## Спасылкі 
* Біяграфія  на сайце Савета Рэспублікі Нацыянальнага Сходу Рэспублікі Беларусь .
* Біяграфія  на сайце Савета Рэспублікі Нацыянальнага Сходу Рэспублікі Беларусь .

Катэгорыя:Члены Савета Рэспублікі Нацыянальнага сходу Рэспублікі Беларусь 6-га склікання
Катэгорыя:Члены Савета Рэспублікі Нацыянальнага сходу Рэспублікі Беларусь 7-га склікання
Катэгорыя:Постаці беларускай жывёлагадоўлі
Катэгорыя:Ганаровыя грамадзяне Баранавіцкага раёна
Катэгорыя:Узнагароджаныя Падзякай Прэзідэнта Рэспублікі Беларусь
Катэгорыя:Узнагароджаныя Ганаровай граматай Нацыянальнага сходу Рэспублікі Беларусь
Катэгорыя:Дэпутаты Брэсцкага абласнога Савета дэпутатаў 26-га склікання
Катэгорыя:Дэпутаты Брэсцкага абласнога Савета дэпутатаў 27-га склікання
Катэгорыя:Дэпутаты мясцовых саветаў Беларусі 26-га склікання
Катэгорыя:Дэпутаты мясцовых саветаў Беларусі 27-га склікання
Катэгорыя:Дэпутаты Баранавіцкага раённага Савета дэпутатаў
Васіль Іванавіч Дробатаў

**Васіль Іванавіч Дробатаў** (нар. , Гур’еў, Казахская ССР) — беларускі палітык.

## Біяграфія 
Скончыў Наваполацкі політэхнічны інстытут імя ЛКСМБ (водазабеспячэнне і каналізацыя), Полацкі дзяржаўны ўніверсітэт.

Служыў у радах Савецкай Арміі. Працаваў лабарантам НДС, загадчыкам лабараторыі кафедры гідраўлікі Наваполацкага політэхнічнага інстытута, майстрам, інжынерам аддзела эксплуатацыі, вядучым інжынерам, начальнікам аддзела эксплуатацыі, галоўным інжынерам Наваполацкага рэспубліканскага ўнітарнага прадпрыемства па транспарце нафты «Дружба».

Дырэктар адкрытага акцыянернага таварыства «Полацктранснафта Дружба».

Выбіраўся членам Савета Рэспублікі Нацыянальнага сходу Рэспублікі Беларусь 6-га склікання.

Катэгорыя:Члены Савета Рэспублікі Нацыянальнага сходу Рэспублікі Беларусь 6-га склікання
Катэгорыя:Інжынеры Беларусі
Анатоль Тадэвушавіч Шчастны

**Анатоль Тадэвушавіч Шчастны** (нар. , Клецк Мінскай вобласці) — беларускі медык. Доктар медыцынскіх навук, дацэнт. Рэктар установы адукацыі «Віцебскі дзяржаўны медыцынскі ўніверсітэт» (2015—2023).

## Біяграфія 
Скончыў Віцебскі дзяржаўны медыцынскі інстытут.

Працаваў урачом-інтэрнам Віцебскай абласной клінічнай бальніцы, урачом-хірургам Аршанскай цэнтральнай раённай бальніцы, клінічным ардынатарам кафедры агульнай хірургіі Віцебскага дзяржаўнага медыцынскага інстытута, асістэнтам кафедры хірургіі, дацэнтам кафедры хірургіі факультэта павышэння кваліфікацыі і перападрыхтоўкі кадраў Віцебскага ордэна Дружбы народаў дзяржаўнага медыцынскага ўніверсітэта, галоўным хірургам упраўлення аховы здароўя Віцебскага аблвыканкама, дацэнтам кафедры хірургіі факультэта павышэння кваліфікацыі і перападрыхтоўкі кадраў Віцебскага ордэна Дружбы народаў дзяржаўнага медыцынскага ўніверсітэта, прафесарам кафедры хірургіі факультэта павышэння кваліфікацыі і перападрыхтоўкі кадраў установы адукацыі «Віцебскі дзяржаўны ордэна Дружбы народаў медыцынскі ўніверсітэт».

Выбіраўся членам Савета Рэспублікі Нацыянальнага сходу Рэспублікі Беларусь 6-га і 7-га скліканняў.

Катэгорыя:Хірургі Беларусі
Катэгорыя:Члены Савета Рэспублікі Нацыянальнага сходу Рэспублікі Беларусь 6-га склікання
Катэгорыя:Члены Савета Рэспублікі Нацыянальнага сходу Рэспублікі Беларусь 7-га склікання
Катэгорыя:Рэктары Віцебскага дзяржаўнага медыцынскага ўніверсітэта
Дворак

**Дворак** — прозвішча.

## Вядомыя носьбіты 
* Рыгор Уладзіміравіч Дворак (нар. 1957) — беларускі палітык.
* Яўген Уладзіміравіч Дворак (нар. 1950) — беларускі архітэктар.
* Яраслаў Дворак (нар. 1974) — літоўскі палітолаг.

## Гл. таксама 
* Белы Дворак — вёска ў Бераставіцкім раёне Гродзенскай вобласці.
Андрэй Эдуардавіч Белякоў

**Андрэй Эдуардавіч Белякоў** (нар. , Гомель) — беларускі палітык. Першы сакратар Цэнтральнага камітэта грамадскага аб’яднання «Беларускі рэспубліканскі саюз моладзі».

## Біяграфія 
Скончыў Гомельскі дзяржаўны ўніверсітэт імя Францыска Скарыны, Акадэмію кіравання пры Прэзідэнце Рэспублікі Беларусь.

Працаваў выхавальнікам аздараўленчага цэнтра «Крышталь», педагогам-арганізатарам сярэдняй школы № 41 г. Гомеля, першым сакратаром Гомельскага раённага камітэта грамадскага аб’яднання «Беларускі патрыятычны саюз моладзі», першым сакратаром Гомельскага раённага камітэта грамадскага аб’яднання «Беларускі рэспубліканскі саюз моладзі», першым сакратаром Гомельскага гарадскога камітэта, першым сакратаром Гомельскага абласнога камітэта грамадскага аб’яднання «Беларускі рэспубліканскі саюз моладзі», другім сакратаром Цэнтральнага камітэта грамадскага аб’яднання «Беларускі рэспубліканскі саюз моладзі».

Выбіраўся членам Савета Рэспублікі Нацыянальнага сходу Рэспублікі Беларусь 6-га склікання.

Катэгорыя:Члены Савета Рэспублікі Нацыянальнага сходу Рэспублікі Беларусь 6-га склікання
Кавалькова

**Кавалькова** — жаночая форма прозвішча Кавалькоў.

## Вядомыя носьбіты 
* Аксана Міхайлаўна Кавалькова (нар. 1969) — беларускі палітык.
* Вольга Аляксандраўна Кавалькова (нар. 1984) — беларуская грамадска-палітычная дзяячка.
Кавалькоў

**Кавалькоў (Кавалькова)** — прозвішча.

## Вядомыя носьбіты 
* Аляксандр Уладзіміравіч Кавалькоў (нар. 1992) — беларускі плывец. Майстар спорту Беларусі.
* Барыс Іванавіч Кавалькоў (нар. 1952) — беларускі архітэктар.
* Якаў Міхайлавіч Кавалькоў (нар. 1941) — беларускі будаўнік, брыгадзір комплекснай брыгады
Рыгор Уладзіміравіч Дворак

**Рыгор Уладзіміравіч Дворак** (нар. , в. Бярозаўка Мазырскага раёна Гомельскай вобласці) — беларускі чыгуначнік, член Савета Рэспублікі Нацыянальнага сходу Рэспублікі Беларусь 6-га склікання.

## Біяграфія 
Скончыў Беларускі інстытут інжынераў чыгуначнага транспарту.

Служыў у радах Савецкай Арміі. Працаваў манцёрам пуці Калінкавіцкай дыстанцыі пуці Беларускай чыгункі, дзяжурным па парку і пасту, загадчыкам грузавога двара станцыі Калінкавічы Беларускай чыгункі, намеснікам начальніка станцыі Калінкавічы Беларускай чыгункі, начальнікам станцыі Калінкавічы рэспубліканскага ўнітарнага прадпрыемства «Гомельскае аддзяленне Беларускай чыгункі», начальнікам транспартна-экспедыцыйнага рэспубліканскага даччынага ўнітарнага прадпрыемства «Гомельчыгункатранс», першым намеснікам начальніка транспартнага рэспубліканскага ўнітарнага прадпрыемства «Гомельскае аддзяленне Беларускай чыгункі».

Начальнік транспартнага рэспубліканскага ўнітарнага прадпрыемства «Гомельскае аддзяленне Беларускай чыгункі».

Выбіраўся членам Савета Рэспублікі Нацыянальнага сходу Рэспублікі Беларусь 6-га склікання.

## Узнагароды 
Узнагароджаны медалём «За працоўныя заслугі».

Катэгорыя:Члены Савета Рэспублікі Нацыянальнага сходу Рэспублікі Беларусь 6-га склікання
Катэгорыя:Чыгуначнікі Беларусі
Аксана Міхайлаўна Кавалькова

**Аксана Міхайлаўна Кавалькова** (нар. , Мазыр Гомельскай вобласці) — беларускі педагог, дэпутатка.

## Біяграфія 
Нарадзілася 12 лістапада 1969 года ў г. Мазыры.

Скончыла Мазырскае медыцынскае вучылішча па спецыяльнасці «Медыцынская сястра»; Мазырскі дзяржаўны педагагічны інстытут імя Н. К. Крупскай па спецыяльнасці «Руская мова і літаратура»; Беларускі дзяржаўны эканамічны ўніверсітэт па спецыяльнасці «Маркетынг».

Член Беларускай партыі «Белая Русь».

У 2024 годзе выбрана дэпутаткай Палаты прадстаўнікоў Нацыянальнага сходу Рэспублікі Беларусь VIII склікання ад Мазырскай акругі № 42. Член Пастаяннай камісіі па правах чалавека, нацыянальных адносінах і сродках масавай інфармацыі.

## Узнагароды 
Узнагароджана медалём «За працоўныя заслугі», ганаровымі граматамі Нацыянальнага сходу Рэспублікі Беларусь, Адміністрацыі Прэзідэнта Рэспублікі Беларусь, Міністэрства адукацыі Рэспублікі Беларусь. Мае Падзячнае пісьмо Прэзідэнта Рэспублікі Беларусь.

## Сям'я 
Замужам, мае дзвюх дачок.

## Спасылкі 
* Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Члены Савета Рэспублікі Нацыянальнага сходу Рэспублікі Беларусь 6-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Юрый Мікалаевіч Дзеркач

**Юрый Мікалаевіч Дзеркач** (нар. , в. Магілёўцы Пружанскага раёна Брэсцкай вобласці) — беларускі выкладчык і палітык. Начальнік упраўлення аховы здароўя Віцебскага абласнога выканаўчага камітэта.

## Біяграфія 
Скончыў Віцебскі дзяржаўны медыцынскі інстытут.

Працаваў намеснікам сакратара камітэта ЛКСМБ Віцебскага дзяржаўнага медыцынскага інстытута, старшым лабарантам кафедры педыятрыі факультэта ўдасканалення ўрачоў, асістэнтам кафедры дзіцячых хвароб, дацэнтам кафедры педыятрыі, прарэктарам па міжнародных сувязях, прарэктарам па вучэбнай рабоце з замежнымі студэнтамі і міжнародных сувязях Віцебскага дзяржаўнага медыцынскага ўніверсітэта, першым прарэктарам, загадчыкам кафедры педыятрыі Віцебскага дзяржаўнага ордэна Дружбы народаў медыцынскага ўніверсітэта, прарэктарам па навуковай рабоце ўстановы адукацыі «Палескі дзяржаўны ўніверсітэт».

Выбіраўся членам Савета Рэспублікі Нацыянальнага сходу Рэспублікі Беларусь 6-га і 7-га скліканняў.

Катэгорыя:Члены Савета Рэспублікі Нацыянальнага сходу Рэспублікі Беларусь 6-га склікання
Катэгорыя:Члены Савета Рэспублікі Нацыянальнага сходу Рэспублікі Беларусь 7-га склікання
Катэгорыя:Педыятры Беларусі
Рэйнджар з атамнай зоны

**«Рэйнджар з атамнай зоны»** () — беларускі мастацкі фільм, зняты рэжысёрам Вячаславам Нікіфаравым у 1999 годзе.
## Сюжэт
За доўгія гады службы на атамнай падводнай лодцы капітан 2-га рангу па мянушцы Барсук прывык да смажанага дыхання ядзернай энергіі за спіной. Таму пасля вяртання ў родную Беларусь ён узяўся за ахову не пазначанай на картах мяжы: зоны радыеактыўнага адчужэння. Беспакарана дзейнічаючыя на яе тэрыторыі шайкі гандляроў кінутай тэхнікай, радыеактыўным лесам і наркотыкамі нараклі адчайнага ваяра «рэйнджар з атамнай зоны». Абараняючы закон на гэтай няшчаснай, аддадзенай на разрабаванне зямлі, Барсук і яго напарнік, капітан міліцыі, ўступаюць у няроўную сутычку з бандытамі.

## У ролях
## Здымачная група
*рэжысёр — Вячаслаў Нікіфараў

## Спасылкі
Катэгорыя:Фільмы Беларусі
Катэгорыя:Фільмы Вячаслава Нікіфарава
Алена Валяр’янаўна Панцюхова

**Алена Валяр’янаўна Панцюхова** (нар. , Віцебск) — беларуская тэлежурналістка.

## Біяграфія 
Скончыла Віцебскі дзяржаўны педагагічны інстытут.

Працавала рэдактарам Віцебскага абласнога тэлерадыёаб’яднання, спецыяльным карэспандэнтам па Віцебскай вобласці, загадчыкам карэспандэнцкага пункта па Віцебскай вобласці службы інфармацыі тэлебачання інфармацыйнага агенцтва Белтэлерадыёкампаніі.

Дырэктар рэспубліканскага ўнітарнага прадпрыемства радыётэлецэнтр «Тэлерадыёкампанія „Віцебск“».

Выбіралася членам Савета Рэспублікі Нацыянальнага сходу Рэспублікі Беларусь 6-га і 7-га скліканняў.

Катэгорыя:Члены Савета Рэспублікі Нацыянальнага сходу Рэспублікі Беларусь 6-га склікання
Катэгорыя:Члены Савета Рэспублікі Нацыянальнага сходу Рэспублікі Беларусь 7-га склікання
Катэгорыя:Члены Савета Рэспублікі Нацыянальнага сходу Рэспублікі Беларусь 8-га склікання
Катэгорыя:Журналісты Беларусі
Міхаіл Краўчанка

**Міхаіл Краўчанка**:
* Міхаіл Панцялеевіч Краўчанка — Герой Савецкага Саюза
* Міхаіл Фёдаравіч Краўчанка— савецкі спартсмен-матагоншчык
Лучоса (Пачынкаўскі раён)

**Лучоса** () — вёска ў Пачынкаўскім раёне Смаленскай вобласці Расіі. Адміністрацыйны цэнтр Ленінскага сельскага паселішча.

## Гісторыя 
25 сакавіка 1918 года згодна з Трэцяй Устаўной граматай Лучоса абвяшчалася часткай Беларускай Народнай Рэспублікі. 1 студзеня 1919 года згодна з пастановай I з’езда КП(б) Беларусі яна ўвайшла ў склад Беларускай ССР, аднак 16 студзеня Масква адабрала вёску разам з іншымі этнічна беларускімі тэрыторыямі ў склад РСФСР.

Да 1929 года ў складзе Смаленскага павета Смаленскай губерні.

У гады Вялікай Айчыннай вайны вёска была пад нямецкай акупацыяй з ліпеня 1941 года, вызвалена ў верасні 1943 года.

## Геаграфія 
Праз вёску праходзяць аўтадарогі  . Вёска стаіць на рацэ Лучасянка (Лучоса).

## Эканоміка 
У вёсцы маецца сярэдняя школа, дом культуры, медпункт, жывёлагадоўчы комплекс.

## Крыніцы 
Катэгорыя:Населеныя пункты Пачынкаўскага раёна
Ігар Іванавіч Краўчанка

**Ігар Іванавіч Краўчанка** (нар. , с. Масаны, Чарнігаўская вобласць, Украінская ССР) — беларускі палітык. Генеральны дырэктар камунальнага праектна-рамонтна-будаўнічага ўнітарнага прадпрыемства «Гомельаблдарбуд».

## Біяграфія 
Нарадзіўся 30 жніўня 1970 года ў с. Масаны Чарнігаўскай вобласці Украінскай ССР.

Скончыў Беларускі інстытут інжынераў чыгуначнага транспарту, Акадэмію кіравання пры Прэзідэнце Рэспублікі Беларусь.

Працоўную дзейнасць пачаў дарожным рабочым дарожна-будаўнічага ўпраўлення № 17 Міністэрства дарожнага будаўніцтва Рэспублікі Беларусь у г. Гомелі. Быў галоўным інжынерам камбіната будаўнічых матэрыялаў адкрытага акцыянернага таварыства «Дарожна-будаўнічы трэст № 2» г. Гомеля, намеснікам галоўнага інжынера, галоўным інжынерам, дырэктарам прадпрыемства комплекснага праектавання «Гомельдарпраект» камунальнага праектна-рамонтна-будаўнічага ўнітарнага прадпрыемства «Гомельаблдарбуд», намеснікам генеральнага дырэктара, першым намеснікам генеральнага дырэктара камунальнага праектна-рамонтна-будаўнічага ўнітарнага прадпрыемства «Гомельаблдарбуд».

Выбіраўся членам Савета Рэспублікі Нацыянальнага сходу Рэспублікі Беларусь 6-га склікання.

У красавіку 2024 года быў выбраны дэлегатам на Усебеларускі народны сход 7-га склікання ад мясцовых Саветаў дэпутатаў.

Катэгорыя:Члены Савета Рэспублікі Нацыянальнага сходу Рэспублікі Беларусь 6-га склікання
Катэгорыя:Дэпутаты Гомельскага абласнога Савета дэпутатаў 28-га склікання
Катэгорыя:Будаўнікі Беларусі
Катэгорыя:Дэлегаты Усебеларускага народнага сходу 7-га склікання
Прынёманскі кангламерат

**Прынёманскі кангламерат** — геалагічны помнік прыроды рэспубліканскага значэння (з 1963 года). Знаходзіцца за 1,5 км на паўночны захад ад в. Прыгодзічы (Гродзенскі раён), на правым беразе р. Нёман, на паўночным схіле Калодзежнага Рова.

Уключае 4 буйныя глыбы пясчана-галечнага кангламерату, з іх найбольшай даўжыні 10,4 м, шырыні 6,1 м, вышыні 5,9 м, у абводзе 27,6 м, аб'ём бачнай часткі 198,4 м3, маса каля 525,7 т. Утварыўся ў выніку цэментацыі карбанатным растворам флювіягляцыяльных адкладаў пры напорным уздзеянні ледавіка каля 150 тысяч год назад.

## Літаратура 
* 

Катэгорыя:Геалагічныя помнікі прыроды рэспубліканскага значэння Гродзенскай вобласці
Катэгорыя:Геалогія Гродзенскага раёна
Катэгорыя:Славутасці Гродзенскага раёна